62 HOSEBONDEEIE 



prendre verges et harz & autres choses necessaires saunz 

 achat ausibien a charettes cum a charues si le prenge lem 

 pur esparnier les deners e du surplusage ke nest mye troue 

 ke luy couent achater luy seit alowe par resun e bon 

 serreit ke il puisse auer charetters & charuers ke seussent 

 ourir tot lur merin demeyne tot luy deiuent le plus cher 

 lower. Horn deit ver al chef del an toutes les menues 

 choses necessaires & touz les estors toutes les ferrures & 

 toutes les choses ke en le maner demorent petites ou 

 graundes & mettre en escrit ke horn puisse ver al autre an 

 queu chose luy couent bosoyngnablement achater & ceo 

 alower & le surplusage retrere. 



Lb office du prouost. 



Le prouost deit fere quillir tot le peil des affres a fere 

 cordes a ceo ke il auera a fere. E il deit fere semer en la 

 cort caumbre a fere cordes a charettes & a cheuestres & as 

 autres chose bosoyngnables & luy deit estre alowe le fere 

 si lia nul en la cort ki les sache fere. Amendement de 

 mesuns de murs de hayes & de fossees si mester seit luy 

 deit estre alowe sulom ceo ke resun seit. Ne le prouost ne 

 deit riens vendre ne achater ne resseiure ne liurer si par 

 taile non & par bone temoyngnaunce. E deit le prouost 

 fere touz les serianz de la cort quant il venent de lur labor 

 ourer en la cort de batre ble ou fere murs ou fossees ou 

 hayes ou autres ourayngnes ' en la cort pur esparnier le 

 dener. E si li ad seriaunt ke sache fere ourayngne en la 

 cort dont luy couendreit alower cher vn autre si li face fere 

 eel ourayngne & lowe vn autre en sun lu. Les seneschaus 

 ou les chefs bailifs deiuet ver touz les achaz & toutes les 

 ventes ke les prouoz ou les suzbailifs funt pur ver ke il 

 serent bien fet & a prou le seyngnur. E deiuent les 

 seneschaus & les chefs bailifs ke tenent cort tauntost apres 

 la seint michel rendre sus lur roules 2 au seyngnur ou al 

 auditor del aconte ke il puissent charger par ces roules les 



1 [necessairres.] ' [de la court.] 



